খেলার খবর: ভারত ও ইংল্যান্ডের মধ্যকার টেস্ট সিরিজের প্রথম ম্যাচে ভারতীয় দল লজ্জাজনক ভাবে ৩১ রানে হেরে যায়। ভারতের সামনে জয়ের জন্যে ১৯৪ রানের লক্ষ্যমাত্রা ছুড়ে দেয় ইংল্যান্ড। মাত্র ১৯৪ রান তাড়া করতে গিয়ে ভারতের ব্যাটিং লাইনআপে ধ্বস নামে। ভারতীয় ব্যাটসমানদের মান রক্ষা করেন দলের অধিনায়ক ও অলরাউন্ডার হারদিক পান্ডিয়া। বিরাট কোহলি প্রথম ইনিংসে সেঞ্চুরির পর দ্বিতীয় ইনিংসেও কিছুটা জ্বলে ওঠেন। তিনি দ্বিতীয় ইনিংসে ৫১ রান এবং পান্ডিয়া করেন ৩১ রান। এরপর ভারতীয় দলের অপর ব্যাটসম্যানরা তাদের নামের প্রতি খুব একটা সুবিচার করতে পারেননি। ফলে গোটা দল ১৬২ রানে অল-আউট হয়ে যায়।